 ኣብ ዝብሉን ካልኦትን ብዙሕ ግዘየ ኣጥፊአ ወቕቲ ሓልዮም ኣብ ዝዳለው ኤግዚብሽናት እናቐረብኩ ረብሕኡን ትሕዝትኡን ከረድእ ነዊሕ ግዘ ወሲዱለይ ግን ጸኒዐ ስለ ዝቐጸልኩ ከምዚ ዓይነት ስራሕውን ብዙሕ ደፊሩ ስለ ዘይቐጸለሉ ኣነ ዝኽእሎ ሰሪሐ ንባዕለይ ለዊጠ ሕብረሰተብ ክጥቀመሉ ናብ ዝኽእል ብርኪ በጺሐ ኣለኹ ንብሕተይ ካብ ዝኸውን ድማ ካልኦት ኣርባዕተ ሰባት ወሲኸ ጸጋን ንርአያን ሕብረት ሽርክና ማሕበር ዝተብሃለ ናይ ማኑፋክቸሪንግ ትካል ኣቚመ ይሰርሕ ኣለኹ ኣብዛ ማሕበር ኣርባዕተ ደቂ ኣንስትዮን ሓደ ወዲ ተባዕታይን ኣለና እቲ ማሕበር ብ2007 ዓ.ም ኢና መስሪትናዮ ቅድም ኢሉ ብምትሕብባር ፋኦን ሚኒስቴር ሕርሻን ኣብ ጣሊያን ምስ ዘርከብ ሓደ ዓብዪ ሱፐር ማርኬት ምትእስሳር ዕዳጋ ተፈጢሩልና 4ሽሕ ዝኣክል ጠርሙዝ ማርማራታ ልኢኽና ኢና ንሳቶም ድማ ብቕዓቱ ኣረጋጊጾም ንሓደ ዓመት ክጸንሕ ዝኽእል ተፈጥሮኣዊ ፍርያት ምኻኑ መስኪሮም ጽቡቕ ግበረ መልሲ ሂቦምና ኣብ ኳታር ምስ ዝርከብ ሓደ ሱፐር ማርኬት ተዘራሪበውን ክቕበሉኒ ከም ዝኽእሉ ሓቢሮምኒ ኣለው ኣብ ውሽጢ ዓዲውን ኣብ ከም ሸዋ ሱፐር ማርኬት ዝኣመሰሉ ዓበይቲ ሹቓት ኣእቲናዮ ነይርና ኢና ስለዚ ኣብ ዕዳጋ ሕብረሰተብ ፈሊጡዎ ክጥቀሞ ከም ዝደሊ ርድኢት ኣለኒ ካብ ፍረ በለስ ዝርከቡ ውጽኢታት ብምጥቃም ሕጽረት መግቢ ምክልኻልን ካብ ደገ ዝአትው ዝነበሩ ዕሹጋት መግቢታት ምንካይን ንኽእል ኢና ላንቅኡ ድማ ሰላጣ ጥብሲ ድውለት ክኸውን ይክእልዩ ጽሟቕ ጌርካውን ንበይኑ ክስራሕ ይክእልዩ ግን ሕጽረት መዐሸጊ ጠርሙስ ስለ ዘጋጥመና ክንድቲ እንደልዮ ናብቲ ዕዳጋ ኣቲና ብዋጋ ተወዳደርቲ ክንኸውን ኣይክኣልናን ናይ ምፍራይ ዓቕሚ ንኢሱና ዘይኮነ እቲ ናይ ጠርሙዝ ዋጋ ልዕሊ እቲ ንሕና ነቲ ፍርያት እንግምቶ ዋጋ ብምኻኑዩ እንታይ ትሓስብ? 